

MEGHÍVÓ

Neveléstudományi – Pszichológiai Szakbizottság - “Nők helyzete” munkabizottsága:

**A magyarságtudat megőrzésének kihívásai idegen nyelvi környezetben c.**

**nemzetközi konferenciára**

2016. március 31.

10.00 – 13.00 h

Helyszín: MTA SZAB Székház

Szeged, Somogyi u. 7.110.terem

10.00.: **Dr. Baloghné Baricz Valéria** munkabiz.elnöke- **Megnyitó**

10.15.: **Jenei János-Csehország- Ostrava**

*A csehországi magyarság helyzetének bemutatása népesség földrajzi megközelítésben*

10.35.: **Kocsis Daniel–Csehország*-* Ostrava**

*A csehországi magyar közösség helyzete egy volt ösztöndíjas szemszögéből*

11.00.: **Börcsök Zsuzsanna-Szerbia- Kelebia**

*A délvidéki magyarság helyzete demográfiai mutatói, problémái és lehetőségei*

11.20.: **Börcsök Júlia-Szerbia- Kelebia**

*Szabadka és a magyarság, avagy milyen érzés magyarnak lenni Szerbia legészakabban*

*fekvő városában*

11.40**. Diszkusszió**

**elérhetőség:**

Dr.Baloghné Baricz Valéria

e-mail: [bvm8@t-online.hu](mailto:bvm8@t-online.hu)

tel:06/20/474-272

**Jenei János /Ostrava/**

**A csehországi magyarság helyzetének bemutatása népességföldrajzi megközelítésben**

A diaszpórában élő magyarság anyanyelvének, identitásának, kultúrájának megőrzését, túlélését nagyban veszélyezteti az asszimiláció jelensége, az idegen nyelvi környezet, az anyanyelvi interakciók gyakorisága és lehetősége. Ahogy a mondás is tartja ''nyelvben él a nemzet''. Számunkra, mint anyaországi magyarok szinte elképzelhetetlen a nyelvvesztés fogalma, az identitás-vesztés (magyarságtudat vesztés) lehetősége, mivel példaképpen egy tanult idegen nyelvet el lehet felejteni, de hogy a saját beszédét, anyanyelvünket is...? A világ minden pontján élnek magyarok, de csak kevesen tudják, hogy Csehországban is élnek szórványokban. Az előadás fő célkitűzése, hogy megismertesse a nagyközönséggel az ottani magyar kisebbség helyzetét: a népességföldrajzi diszciplína aspektusából  demográfiai, statisztikai és szociológiai megközelítést alkalmazva. Továbbá az előadás kitér még, a csehországi magyarságot keretbe foglaló Cseh- és Morvaországi magyarok Szövetségének működésére és a szervezet tevékenységére. Emellett fő cél egy részletes helyzetkép felvázolása és az ottani magyarság jövőbeli fennmaradásával kapcsolatos konklúziók levonása.

**Kocsis Daniel /Ostrava/**

**A csehországi magyar közösség helyzete egy volt ösztöndíjas szemszögéből**

**Neveltetésemből fakadóan mindig is különös ragaszkodás fűzött a külhoni magyarsághoz. Kiscserkész koromban ismerkedtem meg először a kárpátaljai cserkészekkel, és ez az élmény még jobban megerősítette bennem az elszántságot, hogy minél több időt tölthessek a határon túli nemzettársainkkal. A sokévi rendszeres civil,- és közéleti vonalon megvalósult programszervezéseknek köszönhetően 2014 tavaszán lehetőséget kaptam, egy ösztöndíj keretein belül, hogy az évben a csehországi magyarok munkáját segíthessem. Csehországban mindig éltek kis létszámban magyarok, de a nagy „robbanás” az I. világháború utáni időszakra tehető, mikor is a Felvidék Csehszlovákiához került. A gazdasági fejlettségnek köszönhetően sokan kerestek boldogulást a cseh és morva terülteken. A II. világháborút követően 1957-ben megalakult a prágai egyetemistákat tömörítő Ady Endre Diákkör. A szervezet a mai napig aktív, és egyre jobb kapcsolatot ápol az idősebb generációt képviselő Cseh és Morvaországi Magyarok Szövetségével (CSMMSZ). Az átlagos magyar számára szinte elképzelhetetlen hogy milyen élénk közösségi és kulturális magyar élet folyik Prágában, de azon kívül is, különösen Brünnben és Ostraván. Különösen népszerűek a gasztronómiai a kulturális, és a sport témájú rendezvények. Feladat van bőven, hiszen a migráció folyamatos Szlovákiából, amely kiemelt feladatot ró ránk, hogy őket is integrálni tudjuk a szervezett keretek között működő CSMMSZ-be, valamit az egyéb magyar identitású közösségekbe.**

**Börcsök Zsuzsanna /Kelebia/**

**A délvidéki magyarság helyzete demográfiai mutatói, problémái és lehetőségei**

Már gyermekkorom óta ezer szállal kötődöm a Délvidékhez, először a Szabadkán élő rokonaink miatt, majd a középiskolai baráti társaságom miatt, akik nagyrészt ebből a régióból származtak. Ezért mindig is különösen érdeklődtem elsősorban az itteni magyarság sorsa, illetve az egész volt Jugoszlávia történeti, földrajzi demográfiai és kulturális sajátosságai iránt. Az úgynevezett „balkáni” országok rendkívül sokszínűek nemzetiségi, kulturális és vallási szempontból is. Van egy mondás is, mely szerint a „Balkán” Európa kicsiben. Kulturálisan és történelmileg mindenképp helytálló ez, mivel ezt a területet kb. 15 náció mondja otthonának és a kontinens történetét leginkább meghatározó események ehhez a földrajzi régióhoz kötődnek. Előadásom célja, hogy bemutassam a magyarság helyzetét egy ilyen sokszínű és instabil térségben, valamint vázoljam az őket érintő lehetőségeket és veszélyeket.

**Börcsök Júlia** /Kelebia/

**Szabadka és a magyarság, avagy milyen érzés magyarnak lenni Szerbia legészakabban fekvő városában**

Gyermekkorom legszebb emlékei kötnek Szabadka városához és Keresztszüleim, akiknél a legszebb vakációkat töltöttem. Rengeteg személyes élmény, emlék, utazások, társaság. Különbségek, de mégis összeköt a közös nyelv, a magyar szecesszió, Kosztolányi Dezső és a Himnusz szeretete. Előadásom célja, hogy dióhéjban szóljak Szabadka magyar vonatkozású nevezetességeiről, ide kapcsolódó híres emberekről és egy röpke beszélgetés keretében bemutassam Keresztszüleimet, akik a leghitelesebben tudják elmondani, hogy milyen érzés magyarnak lenni Szabadkán.